CELEX: 62015TN0595
Language: da
Date: 2015-10-19 00:00:00
Title: Sag T-595/15: Sag anlagt den 19. oktober 2015 — Europäischer Tier- und Naturschutz og Giesen mod Kommissionen

25.1.2016   
            
            
               DA
            
            
               Den Europæiske Unions Tidende
            
            
               C 27/62
            
         Sag anlagt den 19. oktober 2015 — Europäischer Tier- und Naturschutz og Giesen mod Kommissionen
   (Sag T-595/15)
   (2016/C 027/79)
   Processprog: tysk
   
      Parter
   
   
      Sagsøgere: Europäischer Tier- und Naturschutz e.V. (Much, Tyskland) og Horst Giesen (Much) (ved advokat P. Brockmann)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 17. august 2015, forkyndt den 24. august 2015, om at forholde sig passiv
               i forbindelse med tilvejebringelsen af en europæisk foreningsret i form af et ikke længere offentliggjort lovforslag eller en ændret affattelse inden for lovlige rammer, som sidestiller grænseoverskridende aktiviteter med idéelle formål med foreninger med gevinst for øje,
               subsidiært i forbindelse med harmoniseringen af de nationale forsamlings- og foreningsrettigheder i forbindelse med grænseoverskridende aktiviteter med idéelle formål, annulleres.
            
         
               —
            
            
               Europa-Kommissionen tilpligtes således som omhandlet i artikel 266 TEUF at tilvejebringe en lovkonform tilstand, i hvilken forbindelse yderligere forværringer som omhandlet i de to ovenstående påstande, som kan forhindre eller vanskeliggøre tilvejebringelsen af denne tilstand, skal undlades.
            
         
               —
            
            
               Europa-Kommissionen og i givet fald intervenienten tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne gør gældende, at der foreligger passivitet i forbindelse med tilvejebringelsen af en europæisk foreningsret og med ophævelsen af den bestående diskriminering og skade på den kollektive og individuelle foreningsfrihed.
   Til støtte for søgsmålet har sagsøgerne anført fire anbringender.
   
               1.
            
            
               Første anbringende om en tilsidesættelse af EMRK’s artikel 11, artikel 20 i Den Europæiske Unions charter om grundlæggende rettigheder (herefter chartret), og almindelige retsgrundsætninger som omhandlet i artikel 6, stk. 3, TEU og artikel 20 i FN’s Verdenserklæring om Menneskerettigheder
            
         
               2.
            
            
               Andet anbringende om en tilsidesættelse af retten til lighed for loven (chartrets artikel 20 og EMRK’s artikel 14) til skade for idéelle værdier og idéelle foreninger
            
         
               3.
            
            
               Tredje anbringende om en tilsidesættelse af begrundelsespligten som omhandlet i chartrets artikel 41
            
         
               4.
            
            
               Fjerde anbringende om en indskrænkning af frihedsrettighedernes rækkevidde ved undladelse og en fortolkning, der er udtryk for misbrug, jf. chartrets artikel 52 og 54.